هادي ولا؟ ما يمكنش. بنادم طلع للسما. فكفر بعض الناس. فتنوا فتنهم هاد الخبر وفتنهم الكفار. جاو من الكفار كيقولو صاحبكم راه صابح هاد الصباح يخرف. هذا المعنى ديال كلامي يقول يسخروا من سيدنا محمد عليه الصلاة والسلام. راه صبح هاد الصباح يخرف راه كيقول لكم في هاد الليلة
من مكة وصدق في القدس خاصها ما نعرف شحال من نهار بواحد الجمل كيجري باش يوصل وهو مشى في ليلة واحدة في دقائق معدودات ومن تما اطلع للسما السلام فكفر بعض المسلمين باش الواحد مايتيقشي فعقلو يقول راني مسلم يعني صافي راني وصلت ماوصل
غير لي دخل للجنة هو لي وصل. او جاو الكفار فرحانين بهاد الخبر. كيطيشو بيه ويفشلو بيه المؤمنين جاو لعند سيدنا ابو بكر الصديق. قالوا ليه ارأيت ما قال صاحبك؟ قال ليهم اش قال؟ قالوا ليه يزعم
انه قد عرج به اسري به وعرج به. الى السماء السابعة. اش قال لهم سيدنا ابو بكر كلمة وحدة قالهم ان كان قالها فقد صدق يعني غير متكدبوش عليا نتوما فين عندو الشكوة عندو
كلامهم لأنه مازال ما سمعت مازال ما تلاقاش بالنبي. عليه الصلاة والسلام هاداك الصباح. مازال ما تلاقاش به باش يخبرو بالإسراء والمعراج. قال لو الى كان هاد الكلام اللي كتقولو ليا
فعلا راه قالو ليكم سيدنا محمد راه صدق. غي نتوما متكدبوش ان كان قالها فقد صدق وهما يتكسروها دوك الكفار تكسرو قالوا هذا صافي هذا امن به واحد الإيمان ما باقيش امكان تزعزعو ولا تزلزلو على الإيمان ديالو. ورجعوا خائبين ردهم
خايبين خاسرين مكرفصين. سيدنا ابو بكر الصديق فسمي الصديق الصديق شكون لي يقدر يوصل للرتبة ديال الإيمان ديالو لي كون تجمع الإيمان ديال امة سيدنا محمد كامل وديرو في كفة ودير الإيمان ديال سيدنا ابو بكر الصديق في كفة الإيمان ديال سيدنا ابو بكر يكون اثقل
الإيمان ديال الأمة كاملة. كان امة وحده. كما كان ابراهيم امة. رضي الله عنه وارضاه. سيدنا ابو بكر الصديق هادي اعلى مرتبة ديال الإيمان الصديقية. او قلال قلال في التاريخ ديال ديال
الصالحين لي وصلو لهاد الرتبة. من امة سيدنا محمد او من امة الأمم السابقة. ونذكر من اولئك كانت صديقة وبلغت الدرجة ديال الصديقين في الإيمان. وهي مريم ابنة عمران. ام سيدنا
عيسى عليه السلام. وذلك بنص القرآن الكريم الصريح وامه صديقة. لما تكلمت رب على سيدنا عيسى قال وامه اي مريم وامه صديقة ما عمرو ما جاها شي امر من امر الله لا بالمنام ولا باليقظة
وشكت فيه. ولا غرام ديال الشيك. دائما تصدق امر الله عز وجل وتطبق لا تتردد في امر الله عز وجل اذا ثبت لديها انه امر الله. صديقة ولذلك لعلكم شفتوا هاديك الفيلم اللي صوروه
اه الناس ديال ايران ومسمينو واحد السمية عوجة. هاديك السمية راه غلط. مسمينو القديسة مريم. معندناش هاد الكلمة في الإسلام هاد الكلمة را ديال النصارى ردو البال هاديك الما ديال المسيحيين هما لي كيسميو القديس والقديسة لا حنا عندنا الصديق والصديقة
لأن القداسة هي لله والقدوس اسم من اسماء الله الحسنى. ما يتعطاشاي لبنادم. اما مريم فانما هي بنص القرآن الكريم صديقة. اعلى مرتبة ديال الايمان. تاج ديال الايمان ديال بنادم تاج ديال الإيمان. الصديقية. فإذا بيننا وبين الصديقيات ما شاء الله
الطريق. شحال خصنا نخدمو باش نوصلو او نقربو. ولذلك بنادم من مصلحتو باش يبقى صبر عشية في كل صلاة فريضة ونافلة يدعو ربه كلما خلص قلبه لله ويقول اهدنا الصراط
المستقيم. اهدنا الصراط المستقيم. اهدنا الصراط المستقيم لا يمل ولا يكل ابدا حتى يموت باش ميبقاش يبان لك بلي راه اما تقول اهدنا الصراط المستقيم راك قلتها في الركعة اللولة وراه مبقا عندها معنى في الركعة الثانية لا باقي عندها معنى لأن هاديك راه
الطريق خصكم تعرفوا بأن كل كلمة كتقولوها في في الصلاة وفي القراية ديال القرآن راه مكتعاودش. راه مكتعاودش. لي كيتصور القرآن كلام واقف هداك هو لي كيعاود الكلام. اما لي كيتصور القرآن حركة في النفس ديالو. ما كيتعاودلوش القرآن الكريم. انعطيكم واحد
واحد المثال وراه مرارا كون دكرت هاد المعنى وخصكوم تثبتو عليه مزيان وفهو معنى عظيم من معاني الإيمان. الإنسان لي كيعبد الله تعالى بالقرآن او بالصلاة او بالعبادات راه انسان خصكم تخيلوه في الدماغ ديالكم لأن هداك الواقع ديالو. انسان غادي كيتمشى ماشي واقف
كيتمشى غادي غادي كيتمشى وفايت تكلمت هنا على واحد الحديد ديال سيدنا محمد عليه الصلاة والسلام سبق المفردون قيل وما المفردون يا رسول الله قال الذاكرون الله كثير من الذاكرات. سبق المفردون يعني اللي كيعبدوا الله بالتوحيد. هم المفردون. سبقوا يعني هم سبقوا اللي غاديين معهم
ووصف لينا سيدنا محمد العبادة والذكر والتوحيد. وصفو لينا على انه مسابقة وسير. حنا غاديين لعند الله فاذن مني كتقولي الحمد لله رب العالمين او تقولي اهدنا الصراط المستقيم. راه من الناحية العملية راكي درتي برجلك هكدا
مشيت مشيت واحد الخطوة. فإذا كل كلمة كتخرج من الذكر على اللسان بالقرآن او بالسنة فتلك خطوة يقطعها العبد في مسافته الى الله جل وعلا. فإذن واخا ديك الخطوة راها خطوة معمر الخطوة اللولة كتكون بحال الخطوة الثانية
دابا الحركة ديال الرجل حنا نمتلو غير بالرجل تمثيل مادي. ولا مشاحة في الأمثال. غير باش نفهمو راه الروح لي كتمشي. الخطوة ديال الرجل ملي كيكون الانسان غادي في الزنقة. كيخطوي هاد الخطوة الاولى والخطوة الثانية والخطوة الثالثة. من الناحية الظاهرية من حيث الشوفة زعما الشوفة. اما كاين فرق بين الخطوة
هنا الخطوة الثانية كيما كدير رجلك في الأول كتعاود دير في الثاني. ولكن فين الفرق؟ الفرق في الموضع فين انت؟ انا خطيت الخطوة اللولة هاني هنا الخطوة الثانية ما بقيتش هنا
راني لهيه فإذن ديك الحمد لله رب العالمين او اهدنا الصراط المستقيم. ديال الركعة اللولة راني هنا ولكن ديال الركعة التانية انا راني لهيه. مبقيتش هنا فرق بين اهدنا الصراط المستقيم دير الركعة اللولة وبين التانية والتالتة والرابعة والخامسة والعاشرة ومية. يعني على حساب الصلوات ديالك عالعمر ديالك
كل ما عاودت الفاتحة او اي كلمة من القرآن وانت في طريق العبادة. راه كيتبدل المعنى. كيتبدل المعنى لأنه كيتبدل الحال ديال الإيمان باش راك خدام ؟ ايلا ما كيتبدل عليك والو اذن العبادة ديالك ميتة. هذا السبب والعبادة ميتة كتخليه موضعها
كتخلي مولاها فموضوع فموضعو مكيتحولش. لأن اما النية فاسدة فتلك عبادة لا يقربها الله عز وجل. او انه الإنسان يعني كاع عقلو ما كاين هنا. فما كتحسي بوالو فعلا بحالا ما قريتش كاع. وما صليتش كاع وما ركعتش كاع نهائيا. اما العبادة المشهودة
القلب المحظورة بالوجدان فلا تكون الا سيرا وحركة روحية فعلية الى الله جل وعلا ولهذا لما نحس براسي فعلا انا راني فواحد الحالة ديال الإخلاص لأن حنا قلنا هاداك الكلام ديال اياك نعبد واياك نستعين راه
ها هو التاج ديال الإخلاص في القرآن الكريم. حنا بيناه في الحصة السابقة. ملي يحصل لك هاد المعنى هذا يواصل بأعظم ما كاين من الخير. وهو ولذلك رب العالمين ما درناش شي طلب اخر. دار لك هذا باش تمشي طلع طلع تبقى غادي. اهدنا الصراط المستقيم
اهدنا الصراط المستقيم. باش توصل النعمة العالية. والنعمة قلنا منازل درجات. صراط الذين انعمت علي والذين انعم عليهم انما هم النبيئون. من النبيئين. والصديقين. يعني النبوة الصديقية والشهادة الشهداء اللي كيتقتلوا في سبيل الله والصالحين يعني اللي بلغوا واحد المرتبة من الصلاح وصفات القلوب ديالهم لله
كل اولئك انعم الله عليهم. هادي النعمة. او كلهم يعني حتى هوما بيناتهم مراتب. الصديقية هي اعلى من من المرتبة ديال الشهداء والشهداء على مرتبة من الناس ديال الصلاح والصالحين. والصالحون خير من الناس الذين خالطوا عملا صالحا واخر سيئا
مخلطة مخلطة الدعوة عندو عندو الخير وعندو الشر عندو الحسنات وعندو السيئات يعني كيبقى لو ديك الساعة غير رحمة الله وعفو الله وكل الناس في حاجة الى عفو الله ورحمة الله لأن ملي كيوصل الإنسان لشي درجة غير برحمة الله وبتوفيق الله لا احد يدخل الجنة بعمله قيل ولا انت يا رسول الله قال ولا انا
قبل ان يتغمدني الله برحمته. لهذا اذا المؤمن لا يمل من دعاء الرحمن اهدنا الصراط صراط الذين انعمت عليهم ويطلب الله تعالى يبعدو من لخرين غير المغضوب عليهم ولا الضالين. ويأتي لهذا بيان بحول الله وتفصيل في حصة مقبلة ان شاء الله. اقول قولي هذا واستغفر الله لي ولكم والسلام عليكم